Kristín Eysteinsdóttir

Kristín Eysteinsdóttir (f. 2. febrúar 1974) er rektor Listaháskóla Íslands. leikstjóri og fyrrverandi leikhússtjóri Borgarleikhússins.

Kristín lauk BA-prófi í dramatúrgíu frá Árósarháskóla í Danmörku árið 2002 og meistaragráðu í leikstjórn frá Goldsmiths, University of London árið 2007. Ruv.is, „Kristín ráðin borgarleikhússtjóri“, (skoðað 23. júní 2019)

Kristín hefur leikstýrt fjölda verka, m.a. í Þjóðleikhúsinu, Borgarleikhúsinu, Hafnarfjarðarleikhúsinu og Nemendaleikhúsinu. Hún var fastráðin leikstjóri við Borgarleikhúsið frá 2008-2014 en var ráðin leikhússtjóri Borgarleikhússins árið 2014.Visir.is, „Nýr borgarleikhússtjóri er Kristín Eysteinsdóttir“ (skoðað 23. júní 2019) Kristín hlaut Grímuna, sviðslistaverðlan Leiklistarsambands Íslands sem leikstjóri ársins árið 2008 fyrir leikstjórn sína á sýningunni Sá ljóti í Þjóðleikhúsinu.Griman.is, „Handhafar Grímuverðlaunanna árið 2008“, (skoðað 23. júní 2019)

Áður en Kristín snéri sér að leiklistinni starfaði hún á vettvangi tónlistar, m.a. sem söngkona, trúbador og laga- og textasmiður. Árið 1995 gaf hún út eigin breiðskífu, Litir þar sem hún flutti eigin lög og textaÁrni Matthíasson, „Fjölskrúðugir litir“, Morgunblaðið, 7. nóvember 1995 (skoðað 23. júní 2019) og frá 1996-2000 var hún söngkona kvennahljómsveitarinnar Ótukt.Glatkistan.com, „Ótukt 1996-2000“ (skoðað 23. júní 2019)

Sambýliskona Kristínar er Signý Scheving aðstoðaryfirljósmóðir á Landspítalanum og fyrrverandi eiginkona hennar er Katrín Oddsdóttir lögfræðingur og eiga þær saman tvö börn.

 Tilvísanir 

Flokkur:Fólk fætt árið 1974
Flokkur:Íslenskir leikstjórar
Flokkur:Íslenskar konur
Flokkur:Íslenskir leikhússtjórar